Liggaam hang in huis; moord ondersoekArgieffoto: SAPD/Facebook Lt. Olebogeng Tawana, woordvoerder van die polisie, het gesê die man se bure het Woensdag die polisie ontbied nadat ŉ slegte reuk hulle onraad laat vermoed het. Volgens Tawana het die polisie ondersoek ingestel en op Marshall Bogacwi (35) se liggaam afgekom waar dit in die huis gehang het. Sy hande en voete was met kabelbinders vasgebind. Sy liggaam het al begin ontbind. Tawana het gesê die polisie vermoed Bogacwi is vermoor. Niemand is nog in hegtenis geneem in verband met die moord nie. Enigiemand met inligting kan die polisie kontak by 08600 10 111.